mCASHet inn 40.000 blanke kroner
Sist oppdatert mandag 09. mai 2016 12:40
Som vi tidligere har omtalt på fil.no, og som også er omtalt i Folkebladet, var vi i finalen og hadde alle muligheters mor til å vinne 40 000 kroner i en mCASH-konkurranse for 17. mai-arrangører. Etter at klubben innførte mCASH tidlig i 2016 har vi fått en flying start på denne mobile betalingsløsningen som leveres av Sparebank1-alliansen. Når daglig leder så annonsen om at det var mulig å vinne så mye penger for en 17. mai-arrangør var veien kort til å informere gutte- og jentelaget om denne konkurransen. Det er som kjent jente- og guttelaget i FIL Fotball som hvert år står ansvarlig for 17. maikafeteriaen i Finnsneshallen. De kastet seg rundt og sammen mobiliserte vi i alle kanaler, og ca klokken 17.30 i ettermiddag ble altså vinneren offentliggjort direkte på P4 som har gjennomført denne konkurransen sammen med mCASH. Og at offentliggjøringen kom omtrent samtidig med at Marcus Sletten satte inn 5-0 mot Grorud bidro ikke akkurat negativt...
Dermed inkasserte altså våre gutte- og jentelag 40 000 kroner som går til dekning av kostnader i forbindelse med sommerens turneringsdeltakelser. Herlig!
På bildet ser vi en guttelagets foreldrekontakter, Kjellfrid Hansen, som forøvrig ble intervjuet av P4 i forkant av offentliggjøringen. Og Kjellfrid ble, slik vi alle kjenner henne, titulert som "Sola" av programlederen på P4. Herlig!
mCASH er definitivt kommet for å bli i FIL Fotball, og vi hr fått flott support fra SNN Midt-Troms' bank på Finnsnes. Vi anmoder mange, mange flere om å innføre mCASH på sine arrangement. Ta kontakt med Hege Leiknes på mobil 948 33 390 eller 901 23 334. Eller på Denne e-postadressen er beskyttet mot programmer som samler e-postadresser. Du må aktivere javaskript for å kunne se den.. Hun fikser det meste!